незабавно преустановиха издаването на ветеринарни сертификати за пратки от стоки, получени от домашни птици от цялата територия на тези два щата, предназначени за износ за Съюза. С оглед на борбата с високопатогенната инфлуенца по птиците и ограничаването на нейното разпространение Съединените щати са приложили мерки за унищожаване на птиците.
 (6)
 Комисията извърши оценка на допълнително предоставената от Съединените щати актуализирана информация за епидемиологичната обстановка в държавата и за мерките, предприети за предотвратяване на по-нататъшното разпространение на високопатогенната инфлуенца по птиците. Въз основа на тази оценка, както и на ангажиментите, установени в Споразумението, и гаранциите, предоставени от Съединените щати, е целесъобразно географският обхват на забраната за въвеждане в Съюза на определени стоки да бъде променен, така че да обхване целите щати Индиана и Небраска и частите от щатите Уисконсин и Мисури, по отношение на които ветеринарните органи на Съединените щати са наложили ограничения поради настоящото наличие на огнища на болестта.
 (7)
 Освен това Съединените щати съобщиха, че са изпълнени мерки по почистване и дезинфекция след унищожаване на домашни птици от стопанства в щата Уисконсин, където са били открити огнища на високопатогенна инфлуенца по птиците през април и май 2015 г. Поради това е целесъобразно да се посочат датите, на които засегнатите части от територията на този щат, които са били поставени под ветеринарни ограничения във връзка с огнищата, могат отново да се считат за свободни от високопатогенна инфлуенца по птиците, а вносът в Съюза на определени стоки, получени от домашни птици, с произход от тези зони следва да бъде разрешен.
 (8)
 Поради това вписването за Съединените щати в списъка в част 1 от приложение I към Регламент (ЕО) No 798/2008 следва да бъде изменено с цел да бъде отчетена настоящата епидемиологична обстановка в страната.
 (9)
 Поради това приложение I към Регламент (ЕО) No 798/2008 следва да бъде съответно изменено.
 (10)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Част 1 от приложение I към Регламент (ЕО) No 798/2008 се изменя в съответствие с приложението към настоящия регламент.
 Член 2
 Настоящият регламент влиза в сила на третия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 24 юли 2015 година.
 За Комисията
 Председател
 Jean-Claude JUNCKER
 (1) ОВ L 18, 23.1.2003 г., стр. 11.
 (2) ОВ L 343, 22.12.2009 г., стр. 74.
 (3) Регламент (ЕО) No 798/2008 на Комисията от 8 август 2008 г. за установяване на списък от трети страни, територии, зони или компартменти, от които са разрешени вносът и транзитът през Общността на домашни птици и продукти от домашни птици, и относно изискванията за ветеринарно сертифициране (ОВ L 226, 23.8.2008 г., стр. 1).
 (4) Регламент за изпълнение (ЕС) 2015/243 на Комисията от 13 февруари 2015 г. за изменение на приложение I към Регламент (ЕО) No 798/2008 по отношение на вписването за Съединените щати в списъка на третите държави, територии, зони или компартменти, от